pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘รมช.ประภัตร’ ลุยอีสาน มอบพันธุ์สัตว์ปีกและปัจจัยการผลิต
วันเสาร์ที่ 27 มิถุนายน 2563
‘รมช.ประภัตร’ ลุยอีสาน มอบพันธุ์สัตว์ปีกและปัจจัยการผลิต
‘รมช.ประภัตร’ ลุยอีสาน มอบพันธุ์สัตว์ปีกและปัจจัยการผลิต ฟื้นฟูอาชีพหลังประสบอุทกภัย พร้อมเดินหน้าโครงการโคขุนกู้วิกฤติ Covid 19
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่ภาคตะวันออกเฉียงเหนือได้แก่จ.ศรีสะเกษจ.อุบลราชธานีจ.ยโสธรจ.อํานาจเจริญจ.กาฬสินธุ์จ.มหาสารคามและจ.นครราชสีมาระหว่างวันที่26-28มิ.ย. 63เพื่อส่งมอบพันธุ์สัตว์ปีกและปัจจัยการผลิตภายใต้โครงการส่งเสริมการเลี้ยงสัตว์ปีกเพื่อฟื้นฟูเกษตรกรที่ประสบปัญหาอุทกภัยตามแผนปฏิบัติการฟื้นฟูเยียวยาเกษตรกรผู้ประสบภัยฝนทิ้งช่วงและอุทกภัยปีพ.ศ.2562พร้อมด้วยนายสุรเดชสมิเปรมรองอธิบดีกรมปศุสัตว์นายอาชว์ชัยชาญเลี้ยงประยูรรองอธิบดีกรมส่งเสริมการเกษตรนายครรชิตสุขเสถียรรองเลขาธิการสํานักงานมาตรฐานสินค้าเกษตรและอาหารแห่งชาติ(มกอช.)และหัวหน้าส่วนราชการเข้าร่วม
นายประภัตรกล่าวว่าเมื่อเดือนสิงหาคม2562หลายจังหวัดในภาคตะวันออกเฉียงเหนือได้รับผลกระทบจากพายุโพดุลและพายุคาจิกิทําให้เกิดอุทกภัยพื้นที่ทําการเกษตรของได้รับความเสียหายทั้งด้านพืชปศุสัตว์และประมงเป็นจํานวนมากกรมปศุสัตว์จึงได้ดําเนินการจัดทําโครงการส่งเสริมการเลี้ยงสัตว์ปีกเพื่อฟื้นฟูเกษตรกรที่ประสบปัญหาอุทกภัยโดยเกษตรกรแจ้งความจํานงเพื่อเลือกสัตว์ปีก1ชนิดจาก3ชนิดดังนี้1.ไก่ไข่เพศเมีย10ตัวพร้อมปัจจัยการผลิต2.เป็ดไข่เพศเมีย10ตัวพร้อมปัจจัยการผลิตและ3.ไก่พื้นเมืองคละเพศ10ตัวพร้อมปัจจัยการผลิตซึ่งภารกิจในครั้งนี้ได้เดินทางมอบพันธุ์สัตว์ปีกพร้อมปัจจัยการผลิตได้แก่มุ้งตาข่ายอาหารสัตว์และอุปกรณ์ให้แก่เกษตรกรโดยกรมปศุสัตว์ได้ดําเนินการจัดซื้อและมอบปัจจัยการผลิตแก่เกษตรกรคาดว่าจะดําเนินการแล้วเสร็จภายในมิถุนายน2563นี้
นายประภัตรกล่าวเพิ่มเติมว่าอย่างไรก็ตามกรมอุตุนิยมวิทยาได้คาดการณ์การเข้าสู่ฤดูฝนของประเทศไทยปี2563โดยช่วงปลายเดือนมิ.ย.-ก.ค.จะมีปริมาณฝนตกน้อยซึ่งอาจส่งผลให้มีน้ําไม่เพียงพอสําหรับการเกษตรในหลายพื้นที่โดยเฉพาะพื้นที่นอกเขตชลประทานรัฐบาลและกระทรวงเกษตรและสหกรณ์ มีความเป็นห่วงพี่น้องเกษตรกรที่อาจได้รับผลกระทบจึงได้อนุมัติเงินจํานวน50,000ล้านบาทเพื่อดําเนินโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่องภายใต้บันทึกความเข้าใจ(MOU)ระหว่างกรมปศุสัตว์กับธนาคารเพื่อการเกษตรและสหกรณ์การเกษตรมีวัตถุประสงค์เพื่อเพิ่มขีดความสามารถภาคปศุสัตว์ไทยโดยสนับสนุนการจัดการตลาดผลผลิตทางการเกษตรที่เป็นวัตถุดิบอาหารสัตว์สร้างอาชีพทางเลือกใหม่ด้วยการปรับเปลี่ยนพื้นที่ที่ไม่เหมาะสมมาเลี้ยงสัตว์จําหน่ายทั้งภายในและต่างประเทศฟื้นฟูอาชีพแก่เกษตรกรบรรเทาความเดือดร้อนเสียหายอันเนื่องมาจากภัยพิบัติภัยธรรมชาติและผลกระทบจากราคาพืชผลการเกษตรตกต่ําโดยส่งเสริมอาชีพทั้งด้านพืชประมงและปศุสัตว์ให้เกษตรกรมีอาชีพเสริมสามารถจําหน่ายทั้งภายในและต่างประเทศมีตลาดรองรับรวมกลุ่มวิสาหกิจอย่างน้อย7คนมีอัตราดอกเบี้ย0.01%ต่อปีธ.ก.ส.สนับสนุนสินเชื่อไม่เกินกลุ่มละ10ล้านบาท หรือดอกเบี้ยล้านละ100บาท/ปีระยะเวลา3ปีตั้งแต่1ธ.ค. 62 - 30พ.ย. 65
“ปัจจุบันความต้องการบริโภคเนื้อสัตว์เพิ่มสูงขึ้นทั้งจากความต้องการของคนในประเทศนักท่องเที่ยวและต่างประเทศโดยความต้องการโคเนื้อของต่างประเทศมีมากถึง500,000 - 1,000,000ตัวต่อปีส่วนไก่พื้นเมืองโดยเฉพาะตลาดประเทศกัมพูชาต้องการไม่น้อยกว่า50,000ตัวต่อวันและแพะมีความต้องการ200,000 - 300,000ตัวต่อปีรัฐบาลจึงหวังให้อาชีพการเลี้ยงสัตว์เป็นอาชีพเสริมเพื่อลดพื้นที่ปลูกข้าวทดแทนการปลูกพืชเศรษฐกิจอื่นๆที่มีปัญหาด้านการตลาด”นายประภัตรกล่าว
รัฐบาลไทย-ข่าวทำเนียบรัฐบาล-กรมอนามัย แนะ 10 วิธีกินแบบพอเพียงช่วงโควิด 19 สร้างร่างกายแข็งแรง ไร้พุง [กระทรวงสาธารณสุข]
วันพุธที่ 8 กรกฎาคม 2563
กรมอนามัย แนะ 10 วิธีกินแบบพอเพียงช่วงโควิด 19 สร้างร่างกายแข็งแรง ไร้พุง [กระทรวงสาธารณสุข]
กรมอนามัย แนะ 10 วิธีกินแบบพอเพียงช่วงโควิด 19 สร้างร่างกายแข็งแรง ไร้พุง
กรมอนามัย กระทรวงสาธารณสุข แนะ 10 วิธีกินแบบพอเพียงช่วงโควิดได้คุณค่าทางโภชนาการ ช่วยให้สุขภาพดี ร่างกายแข็งแรง และหมั่นออกกําลังกายเป็นประจํา ลดภาวะน้ําหนักเกินและโรคอ้วนลงพุง
แพทย์หญิงพรรณพิมล วิปุลากร อธิบดีกรมอนามัย กล่าวว่า จากสถานการณ์การแพร่ระบาดโรคโควิด 19 ประชาชนให้ความร่วมมือในการป้องกันการแพร่ระบาดด้วยการอยู่บ้าน ซึ่งอาจทําให้กินอาหารในปริมาณมากเกินไป ไม่ถูกหลักโภชนาการ และไม่มีกิจกรรมทางกายที่เหมาะสม ส่งผลให้เกิดภาวะน้ําหนักเกินและโรคอ้วนลงพุงตามมาได้ กรมอนามัยจึงขอแนะนําการสร้างสุขภาพดีให้กับตนเองหลังมีมาตรการผ่อนคลายต่าง ๆ ด้วยการนําหลักพอเพียงมาใช้ในการกินอาหารแต่ละมื้อ เพื่อให้ได้สารอาหารและพลังงานที่เพียงพอกับความต้องการของร่างกายในแต่ละวัน โดยหากรู้สึกอิ่มให้ลดหรืองดการกินเพราะความอยาก หรือลดกินอาหารหวาน มัน เค็มมากเกินไป ซึ่งการสร้างพฤติกรรมการกินอย่างง่ายภายใต้หลัก 10 วิธีกินแบบพอเพียง มีดังนี้1) กินพออิ่มในแต่ละมื้อโดยตักอาหารในปริมาณที่พอเหมาะ ไม่มากจนเกินไป2) ดัดแปลงอาหารที่เหลือเป็นอาหารจานใหม่เช่น ผัดคะน้า นํามาต้มจับฉ่ายผสมกับผักอื่น ๆ น้ําแกงส้มที่เหลือสามารถเติมถั่วฝักยาว มะละกอ แครอท ผักบุ้ง ส่วนผลไม้ที่เหลือหลายชนิดนํามาทําเป็นสลัดผลไม้3) เรียนรู้วิธีการเก็บรักษาอาหารแต่ละประเภทเพื่อยืดอายุการใช้งานของวัตถุดิบต่าง ๆ และยังคงคุณค่าทางโภชนาการโดยไม่เน่าเสียไปก่อนที่จะนํามาปรุงประกอบอาหาร4) หุงข้าวผสมข้าวโพด ถั่ว เผือก มันเพื่อเพิ่มวิตามินและยังได้สารอาหารอื่นๆ เพิ่มด้วย
“วิธีที่ 5 เลือกวัตถุดิบคุณภาพดีราคาถูกในการทําเมนูอาหารเช่น อาหารประเภทเนื้อสัตว์ อาจใช้ ไข่ เต้าหู้ และถั่วเมล็ดแห้ง สลับเปลี่ยนหมุนเวียนกับเนื้อหมู/ไก่ เลือกผักพื้นบ้าน ผลไม้ตามฤดูกาลที่หาได้ง่ายและราคาไม่แพง6) ลดการกินจุบกินจิบกินอาหารให้เป็นเวลา ซึ่งอาหารหลัก 3 มื้อก็เพียงพอแล้ว หรือ อาหารว่างเลือกเป็นผลไม้ ถั่ว นม 7) งดการกินอาหารมื้อดึกเพราะถ้ากินอาหารมื้อดึกเข้าไป แล้วในช่วง เวลานั้นไม่มีการออกกําลังกายหรือเคลื่อนไหวร่างกายใด ๆ มีแต่การนอน ทําให้ร่างกายเผาผลาญอาหารที่กินไปน้อยมาก และจะสะสมเป็นไขมันแทนทําให้น้ําหนักตัวเพิ่มขึ้นได้ 8) เคี้ยวอาหารช้า ๆ อย่ารีบร้อนจะทําให้รู้สึกอิ่มเร็วกว่า เพราะร่างกายคนเราจะเริ่มรู้สึกอิ่มเมื่อกินอาหารไปประมาณ 20 นาที9) ไม่กินทิ้งขว้างมีวินัยในการซื้อและการกินที่ดีเพราะปัจจุบันอาหารเกือบทุกชนิดมีราคาสูง ต้องคํานวณให้ดีในการซื้อแต่ละครั้ง เพราะหากซื้อมากเกินไปแล้วกินอาหารไม่หมด ก็ทําให้เสียเงินโดยเปล่าประโยชน์ และ10) เน้นกินเมนูที่หลากหลายเช่น ข้าวราดแกง ก๋วยเตี๋ยว ขนมจีน และที่สําคัญควรหมั่นออกกําลังกายเป็นประจําอย่างน้อยสัปดาห์ละ 5 วัน วันละ 30 นาที เพื่อช่วยเผาผลาญพลังงานที่ได้รับในแต่ละวันด้วย”แพทย์หญิงพรรณพิมล กล่าว
รัฐบาลไทย-ข่าวทำเนียบรัฐบาล-เชื้อไวรัสโควิด-19 สามารถติดต่อจากคนสู่สัตว์เลี้ยงได้หรือไม่?
วันอังคารที่ 17 มีนาคม 2563
เชื้อไวรัสโควิด-19 สามารถติดต่อจากคนสู่สัตว์เลี้ยงได้หรือไม่?
สัตว์เลี้ยงที่บ้านสามารถติดเชื้อไวรัสโควิด-19 ได้หรือเปล่านะ
Q: COVID-19 ติดจากคนสู่สัตว์และสัตว์สู่คนได้หรือไม่ ??
A: ในปัจจุบันยังไม่มีหลักฐานว่าสัตว์เลี้ยงติดโรค COVID-19 หรือเป็นพาหะโรค หรือเป็นตัวแพร่กระจายโรค ถึงแม้ว่าจะมีรายงานพบเชื้อในสุนัขที่ฮ่องกง แต่ก็เป็นการพบเพียงตัวเดียว การพบนั้นปริมาณไวรัสค่อนข้างต่ํา และต้องหาหลักฐานต่อไปว่าสุนัขตัวนั้นติดเชื้อ หรือเกิดจากการปนเปื้อนของเชื้อไวรัสเข้าสู่สุนัข
รัฐบาลไทย-ข่าวทำเนียบรัฐบาล-กรุงไทยจัดโปรโมชั่นสุดคุ้มในงาน Thailand Smart Money
วันพุธที่ 13 ธันวาคม 2560
กรุงไทยจัดโปรโมชั่นสุดคุ้มในงาน Thailand Smart Money
ธนาคารกรุงไทย จัดโปรโมชั่นพิเศษ ในงาน Thailand Smart Money ที่เซ็นทรัล ลาดพร้าว สนับสนุนผู้ประกอบการ SME ขนาดเล็กด้วยวงเงินกู้สูงสุด 3 เท่าของหลักประกัน และฟรีค่าธรรมเนียม บสย. 4 ปีแรก พร้อม KTB SME บัญชีเดียว
ธนาคารกรุงไทย จัดโปรโมชั่นพิเศษ ในงาน Thailand Smart Money ที่เซ็นทรัล ลาดพร้าว สนับสนุนผู้ประกอบการ SME ขนาดเล็กด้วยวงเงินกู้สูงสุด 3 เท่าของหลักประกัน และฟรีค่าธรรมเนียม บสย. 4 ปีแรก พร้อม KTB SME บัญชีเดียว ดอกเบี้ยคงที่ 5.5% ต่อปี วงเงินสูงสุด 100 ล้านบาท สินเชื่อที่อยู่อาศัย ดอกเบี้ย 0.60% ต่อปี นาน 6 เดือน และสินเชื่อกรุงไทย Super Easy สินเชื่อบุคคลที่ไม่ต้องมีบุคคลค้ํา ดอกเบี้ย 15% ต่อปี พร้อมของสมนาคุณเมื่อสมัครบัตรเดบิต บัตรเครดิต และซื้อกองทุนภายในงาน
นางอรนุช ศิรประภา ผู้ช่วยกรรมการผู้จัดการใหญ่อาวุโส ผู้บริหารสายงาน สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารร่วมกับบริษัทในเครือ นําผลิตภัณฑ์และบริการทางการเงินการลงทุนไปให้บริการในงาน Thailand Smart Money กรุงเทพฯ ครั้งที่ 8 ซึ่งกําหนดจัดระหว่างวันที่ 15 -17 ธันวาคม นี้ ณ สกายฮอลล์ ชั้น 3 ศูนย์การค้าเซ็นทรัลพลาซา ลาดพร้าว ภายใต้แนวคิด Krungthai Future Banking พร้อมนําร้านขนมชื่อดังมาบริการด้วยโปรโมชั่นพิเศษ สําหรับลูกค้าที่ชําระเงินด้วย KRUNGTHAI QR Code รวมทั้งจัดโปรโมชั่นพิเศษอื่นๆ อีกมากมาย
ผลิตภัณฑ์และบริการที่นํามาจัดโปรโมชั่น ประกอบด้วย KTB-sSME 3 เท่า (บสย.) ให้วงเงินสูงสุด 3 เท่าของหลักประกัน และฟรีค่าธรรมเนียม บสย. 4 ปีแรก รวมถึงมอบสิทธิพิเศษให้ผู้ประกอบการ SME ถึง 4 คุ้ม คือ คุ้มที่ 1 ดอกเบี้ยต่ํา 6% ต่อปี 6 เดือนแรก คุ้มที่ 2 วงเงินเพิ่มพิเศษ 20% (ให้ บสย. ค้ําประกัน) คุ้มที่ 3 ฟรีค่าธรรมเนียม บสย. 4 ปีแรก คุ้มที่ 4 ขอปลอดเงินต้นได้ นอกจากนี้ยังมี KTB SME บัญชีเดียว ส่งเสริมให้ผู้ประกอบการ SME มีบัญชีเดียว ฟรีค่าธรรมเนียม บสย. 4 ปีแรก ดอกเบี้ยคงที่ 5.5% ต่อปี ใน 2 ปีแรก กรณีใช้ บสย. ค้ําประกัน
สินเชื่อที่อยู่อาศัย ดอกเบี้ย 0.60% ต่อปี นาน 6 เดือน เดือนที่ 7-12 กรณีทําประกันชีวิตและประกันอัคคีภัย ดอกเบี้ย MRR -3% ต่อปี ปีที่ 2-3 MRR -2.75% ต่อปี หลังจากนั้น MRR -1.75% ต่อปี ผ่อนสูงสุด 30 ปี ฟรีค่าธรรมเนียมประเมินราคาหลักทรัพย์ประกัน สินเชื่อกรุงไทย Super Easy สินเชื่อบุคคลที่ให้วงเงินสูงสุด 1 ล้านบาท ไม่ต้องใช้บุคคลค้ําประกัน ไม่ต้องมีบัญชีเงินเดือนประจํากับธนาคาร ดอกเบี้ยพิเศษต่ําสุด 15% ต่อปี ผ่อนนาน 36 เดือน และลูกค้าที่สมัครกรุงไทย พร้อมเพย์ ใช้บริการ SMS Alert ฟรี 3 เดือน
นอกจากนี้ ธนาคารยังมอบของสมนาคุณให้กับลูกค้าที่ลงทะเบียนสินเชื่อธุรกิจ สมัครบัตรเดบิต KTB Shop Smart ประเภท Palladium Blue Diamond Xtra และ Pearl สมัครบัตรเครดิต KTC ซื้อประกันภัยรถยนต์กับ บมจ.กรุงไทยพานิชประกันภัย และลูกค้าที่ลงทุนกับ บลจ.กรุงไทย หรือ บล.เคที ซีมีโก้ พร้อมด้วยคาราวานตรวจสุขภาพฟรี โดยแพทย์ผู้เชี่ยวชาญ จาก บมจ.กรุงไทย-แอกซ่า ประกันชีวิตอีกด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รัฐบาลเห็นชอบเสนอ 'อุทยานธรณีโคราช' เป็นอุทยานธรณีโลกของยูเนสโก
วันอังคารที่ 26 พฤศจิกายน 2562
รัฐบาลเห็นชอบเสนอ 'อุทยานธรณีโคราช' เป็นอุทยานธรณีโลกของยูเนสโก
วันอังคารที่ 26 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้เสนออุทยานธรณีโคราช สมัครเข้ารับการรับรองเป็นอุทยานธรณีโลกขององค์การยูเนสโก เนื่องจากเป็นแหล่งธรณีวิทยา โบราณคดี นิเวศวิทยา และวัฒนธรรม รวมถึงบริหารจัดการแบบองค์รวมระหว่างการอนุรักษ์ การให้ความรู้ และการวิจัยพัฒนาอย่างยั่งยืน ซึ่งปัจจุบันทั่วโลกมีอุทยานธรณีของยูเนสโกแล้ว 147 แห่ง ใน 41 ประเทศ โดยประเทศไทย มีอุทยานธรณีสตูล ที่ได้ขึ้นทะเบียนแล้วเมื่อปี 2561 ทั้งนี้ การเป็นสมาชิกอุทยานธรณีโลกของยูเนสโก จะทําให้ประเทศไทยเป็นที่รู้จักทั้งในด้านแหล่งทรัพยากรธรรมชาติที่อุดมสมบูรณ์ ช่วยดึงดูดนักท่องเที่ยวและนํารายได้เข้าสู่ประเทศมากยิ่งขึ้น
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงปารีส จัดส่งหน้ากากผ้าให้แก่พี่น้องชาวไทยในฝรั่งเศส เพื่อใช้ประโยชน์ในช่วงสถานการณ์ระบาดของเชื้อไวรัส covid-19 [กระทรวงการต่างประเทศ]
วันเสาร์ที่ 2 พฤษภาคม 2563
สถานเอกอัครราชทูต ณ กรุงปารีส จัดส่งหน้ากากผ้าให้แก่พี่น้องชาวไทยในฝรั่งเศส เพื่อใช้ประโยชน์ในช่วงสถานการณ์ระบาดของเชื้อไวรัส covid-19 [กระทรวงการต่างประเทศ]
สถานเอกอัครราชทูต ณ กรุงปารีส จัดส่งหน้ากากผ้าให้แก่พี่น้องชาวไทยในฝรั่งเศส เพื่อใช้ประโยชน์ในช่วงสถานการณ์ระบาดของเชื้อไวรัส covid-19
ตามที่สถานเอกอัครราชทูตฯ ได้ประชาสัมพันธ์ให้พี่น้องประชาชนชาวไทยในฝรั่งเศสลงทะเบียนแสดงความประสงค์ขอรับหน้ากากผ้า เพื่อเป็นหน้ากากทางเลือก ผ่านระบบลงทะเบียนออนไลน์เมื่อสัปดาห์ที่ผ่านมา นั้น
วานนี้ (30 เม.ย. 2563) สถานเอกอัครราชทูตฯ ได้ทําการแพ็คหน้ากากผ้า ที่สถานเอกอัครราชทูตฯ ได้ให้การสนับสนุนสมาคมฟรองโก-ไทยรูเบซ์ (Roubaix) ตัดเย็บเพื่อเป็นหน้ากากทางเลือกสําหรับแจกจ่ายให้พี่น้องประชาชนไทยในฝรั่งเศสแล้ว และจะได้จัดส่งทางไปรษณีย์ในวันจันทร์ที่ 4 พ.ค. 2563 ให้แก่ผู้ที่ได้ลงทะเบียน รวมทั้งสิ้น 474 ชิ้น คาดว่าจะถึงผู้รับภายในสัปดาห์หน้าหรือสัปดาห์ถัดไป ขึ้นอยู่กับระบบการจัดส่งของไปรษณีย์ในแต่ละพื้นที่
นอกจากนี้ สถานเอกอัครราชทูตฯ จะจัดส่งหน้ากากผ้าจํานวนหนึ่งให้แก่ วัดไทย สมาคม/ตัวแทนชุมชนไทยตามเมืองต่าง ๆ​ อีกจํานวน 673 ชิ้น เพื่อช่วยส่งต่อให้กับคนไทยในพื้นที่ ได้แก่ ชมรมสตรีไทยในฝรั่งเศส (Paris) สมาคมไทย-โพรวองซ์ (Marseille) สมาคมไทยเขตโรน-แอลป์ (Lyon) สมาคมนักเรียนไทยในฝรั่งเศส (Nice) ชุมชนไทยในเมือง Toulouse, Strasbourg และ Brest ด้วย
สําหรับหน้ากากอนามัยที่สถานเอกอัครราชทูตฯ ได้จัดส่งให้ในครั้งนี้ แม้ว่าจะมีจํานวนไม่มาก แต่สถานเอกอัครราชทูตฯ ได้จัดทําขึ้นเพื่อสนับสนุนให้พี่น้องประชาชนชาวไทยสามารถดําเนินชีวิตนอกบ้านด้วยความระมัดระวังตามแนวทางปฏิบัติที่รัฐบาลฝรั่งเศสได้ประกาศไว้ภายหลังการยกเลิกมาตรการห้ามออกจากที่พักในวันที่ 11 พ.ค. 2563 เป็นต้นไป
ทั้งนี้ สถานเอกอัครราชทูตฯ อยู่ระหว่างการจัดหาหน้ากากผ้าล๊อตใหม่เพื่อจะแจกจ่ายให้ทั่วถึงมากยิ่งขึ้น โดยจะเปิดให้ลงทะเบียนเพื่อขอรับหน้ากากอีกครั้งซึ่งจะแจ้งให้ทราบต่อไป
สถานเอกอัครราชทูตฯ ขอแสดงความห่วงใยและความปรารถนาดีมา ณ ที่นี้ และหวังว่าทุกท่านจะมีสุขภาพกายที่แข็งแรง มีสุขภาพจิตที่เข้มแข็ง และขอเป็นกําลังใจให้ทุกท่านผ่านวิกฤตโควิด-19 ครั้งนี้ไปด้วยกัน
สถานเอกอัครราชทูต ณ กรุงปารีส
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart Money สัญจรระยอง ครั้งที่ 2
วันศุกร์ที่ 2 พฤศจิกายน 2561
ธ.ก.ส. ร่วมงาน Thailand Smart Money สัญจรระยอง ครั้งที่ 2
ธ.ก.ส. นําสลากออมทรัพย์ “เกษตรมั่งคั่ง 3”ออม 100 ลุ้น 10 ล้าน พร้อมผลิตภัณฑ์สินเชื่อและเงินฝากอีกมากมาย ร่วมงาน Thailand Smart Money สัญจรระยอง ครั้งที่ 2 ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดระยอง 2 – 4 พฤศจิกายน 2561 นี้
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money สัญจรระยอง ครั้งที่ 2 ที่จัดขึ้น ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดระยอง ธ.ก.ส. ได้นําผลิตภัณฑ์ทางการเงินและสินเชื่อต่าง ๆ เปิดให้บริการภายในงาน โดยมีผลิตภัณฑ์ที่น่าสนใจ คือ สลากออมทรัพย์ ธ.ก.ส. ชุด เกษตรมั่งคั่ง 3 หน่วยละ 100 บาท อายุ รับฝาก 3 ปี มีสิทธิ์ตรวจรางวัล 36 ครั้ง ฝากครบกําหนดรับดอกเบี้ยหน่วยละ 0.75 บาท คิดเป็นร้อยละ 0.25 ต่อปี กรณีฝากตั้งแต่ 100,000 บาท ขึ้นไป ได้รับผลตอบแทนร้อยละ 1.330 ต่อปี ฝากตั้งแต่ 1,000,000 บาท ขึ้นไป ได้รับผลตอบแทนร้อยละ 1.438 ต่อปี ลุ้นรางวัลที่ 1 มูลค่า 10,000,000 บาท มูลค่าเงินรางวัลรวม 83,780,000 บาท ต่องวด
นอกจากนี้ ยังมี เงินฝากออมทรัพย์ทวีโชค ฝากเงินรับดอกเบี้ย พร้อมลุ้นรับของรางวัล พิเศษ! “เพิ่มโชค เพิ่มสุข กับทวีโชค ปี 5” กับการลุ้นรับโชค 3 ชั้น ลุ้นรับทองคําเดือนละ 50 รางวัล รวม 250 รางวัล ลุ้นจับรางวัลระดับจังหวัดปีละ 2 ครั้ง และระดับประเทศอีกปีละ 1 ครั้ง เงินฝากผู้สูงอายุ Senior Savings สําหรับผู้มีอายุ 50 ปีขึ้นไป อัตราดอกเบี้ยร้อยละ 0.50 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ย ร้อยละ 0.99 ต่อปี ฝากได้คนละ 1 บัญชี สูงสุดไม่เกิน 10 ล้านบาท และยังสามารถนํามาใช้เป็นหลักประกันในการขอสินเชื่อในอัตราดอกเบี้ยเพียงร้อยละ 2.99 ต่อปี เงินฝากกระแสรายวันพลัส เงินฝากกระแสรายวันที่มีดอกเบี้ยในอัตราพิเศษ เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ย ร้อยละ 2.50 ต่อปี ไม่เสียภาษี เงินฝากออมทรัพย์พิเศษ ฝากเงินขั้นต่ํา 1,000 บาท รับดอกเบี้ยร้อยละ 1.10 ต่อปี ไม่เสียภาษี เงินฝาก A-Savings ดอกเบี้ยร้อยละ 0.50 ต่อปี การดาวน์โหลดใช้บริการผ่าน Application “ธ.ก.ส. A-Mobile” เพื่อให้การโอนเงินบนมือถือสะดวกรวดเร็วและง่ายเพียงปลายนิ้ว บริการรับลงทะเบียนพร้อมเพย์ รวมถึงการให้บริการสมัครเข้าร่วมโครงการกองทุนการออมแห่งชาติ (กอช.) พร้อมรับร่ม “รัก กอช.” ฟรีเมื่อสมัครบริการ Direct Debit หักบัญชีเงินฝากอัตโนมัติเข้าบัญชีเงินออม ระหว่างวันที่ 1 กันยายน – 31 ธันวาคม 2561
นายสมเกียรติ กล่าวอีกว่า ด้านสินเชื่อ ธ.ก.ส. มีบริการที่หลากหลาย เช่น โครงการสินเชื่อ SMEs เกษตร (ปีที่ 1-3 ดอกเบี้ยร้อยละ 4 ต่อปี) สินเชื่อระยะสั้นประเภทตั๋วสัญญาใช้เงิน (P/N) สินเชื่อเบิกเงินเกินบัญชี (O/D) สินเชื่อเพื่อประกอบธุรกิจแฟรนไชส์ของเกษตรกรผู้มีรายได้น้อย สินเชื่อ Green Credit สินเชื่อสานฝันเกษตรกร รุ่นใหม่ Young Smart Farmer และบริการด้านอื่น ๆ พิเศษ! สําหรับผู้ที่ทําธุรกรรมการเงินภายในบูธ ธ.ก.ส. รับของที่ระลึกมากมาย เช่น กระเป๋ากลมกิ๊ก กระปุกกุ๊กไก่ AEC กระเป๋าเป้เที่ยวเพลิน เป็นต้น
รัฐบาลไทย-ข่าวทำเนียบรัฐบาล- “สคร. จัดเก็บเงินนำส่งรายได้แผ่นดินจากรัฐวิสาหกิจ 9 เดือน ของปีงบประมาณ 2562 149,335 ล้านบาท สูงกว่าเป้าหมาย 12%”
วันจันทร์ที่ 22 กรกฎาคม 2562
“สคร. จัดเก็บเงินนําส่งรายได้แผ่นดินจากรัฐวิสาหกิจ 9 เดือน ของปีงบประมาณ 2562 149,335 ล้านบาท สูงกว่าเป้าหมาย 12%”
สคร.จัดเก็บเงินนําส่งรายได้แผ่นดินจากรัฐวิสาหกิจ 9 เดือนของปีงบประมาณ 2562 (เดือนตุลาคม 2561 – เดือนมิถุนายน 2562) จํานวน 149,335 ล้านบาท สูงกว่าเป้าหมาย จํานวน 15,503 ล้านบาท หรือคิดเป็นร้อยละ 12 ตามเป้าหมาย
สํานักงานคณะกรรมการนโยบายรัฐวิสาหกิจ (สคร.) จัดเก็บเงินนําส่งรายได้แผ่นดินจากรัฐวิสาหกิจ 9 เดือนของปีงบประมาณ 2562 (เดือนตุลาคม 2561 – เดือนมิถุนายน 2562) จํานวน 149,335 ล้านบาท สูงกว่าเป้าหมาย จํานวน 15,503 ล้านบาท หรือคิดเป็นร้อยละ 12 ตามเป้าหมาย
นายประภาศ คงเอียด ผู้อํานวยการ สคร. เปิดเผยว่า ปัจจัยที่ทําให้รัฐวิสาหกิจนําส่งรายได้แผ่นดินเป็นไปตามเป้าหมายมาจากผลประกอบการของรัฐวิสาหกิจหลายแห่งมีกําไรสุทธิและฐานะทางการเงินที่ดี โดยรัฐวิสาหกิจในกลุ่มพลังงาน ได้แก่ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และบริษัท ปตท. จํากัด (มหาชน) มีรายได้ส่วนใหญ่มาจากความต้องการใช้ไฟฟ้าและน้ํามันในภาคอุตสาหกรรมและบริการที่เพิ่มขึ้นตามการขยายตัวทางเศรษฐกิจ และรัฐวิสาหกิจกลุ่มสถาบันการเงิน เช่น ธนาคารออมสินและธนาคารอาคารสงเคราะห์ มีรายได้มาจากการปรับปรุงและพัฒนาผลิตภัณฑ์และการให้บริการทางการเงินอย่างต่อเนื่องซึ่งสอดคล้องกับพฤติกรรมของผู้บริโภคในยุคปัจจุบัน
รัฐวิสาหกิจที่นําส่งรายได้แผ่นดินสะสมสูงสุด 5 อันดับแรก ณ ช่วง 9 เดือนของปีงบประมาณ 2562 (เดือนตุลาคม 2561- เดือนมิถุนายน 2562) ประกอบด้วย
รัฐวิสาหกิจ  รายได้นําส่ง (ล้านบาท)
1. สํานักงานสลากกินแบ่งรัฐบาล  32,628
2. บริษัท ปตท. จํากัด (มหาชน)  29,198
3. การไฟฟ้าฝ่ายผลิตแห่งประเทศไทย 18,924
4. ธนาคารออมสิน  16,538
5. การไฟฟ้าส่วนภูมิภาค  10,903
อื่น ๆ   41,145
รวมทั้งหมด  149,335
ผู้อํานวยการ สคร. กล่าวสรุปว่า ปีงบประมาณ 2562 สคร. จะสามารถจัดเก็บเงินนําส่งรายได้แผ่นดินของรัฐวิสาหกิจเป็นไปตามเป้าหมายทั้งปีที่ 168,000 ล้านบาท ทั้งนี้ เงินนําส่งรายได้แผ่นดินของรัฐวิสาหกิจ ที่ สคร. จัดเก็บได้สูงกว่าเป้าหมายร้อยละ 12 มีส่วนช่วยให้รัฐบาลมีสเถียรภาพและเกิดความยั่งยืนทางการคลัง
สอบถามรายละเอียดเพิ่มเติม กรุณาติดต่อ :
นางสาวสิรยา บัวชื่น นักวิเคราะห์รัฐวิสาหกิจปฏิบัติการ สคร.
โทร.0 2248 5880 -7 ต่อ 3160
อีเมล์ Siraya_b@sepo.go.th
รัฐบาลไทย-ข่าวทำเนียบรัฐบาล-นายกรัฐมนตรียืนยัน 5 ธนาคารของไทยมีความเข้มแข็ง มั่นคง และมีเงินสำรองจำนวนมากกว่าเกณฑ์ที่กำหนด
วันอังคารที่ 26 กันยายน 2560
นายกรัฐมนตรียืนยัน 5 ธนาคารของไทยมีความเข้มแข็ง มั่นคง และมีเงินสํารองจํานวนมากกว่าเกณฑ์ที่กําหนด
นายกรัฐมนตรียืนยัน 5 ธนาคารของไทยไม่มีความเสี่ยงสูง โดยยังมีความเข้มแข็ง มั่นคง และมีเงินสํารองจํานวนมากกว่าเกณฑ์ที่กําหนด
วันนี้ ( 26 ก.ย. 60 ) เวลา 14.00 น. ณ ตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลเอก ประยุทธ์ จันทร์โอชา นายกรัฐมนตรี ได้กล่าวถึงกรณีที่ธนาคารแห่งประเทศไทยได้ออกประกาศแนวทางการระบุและการกํากับดูแลธนาคารพาณิชย์ที่มีนัยต่อความเสี่ยงเชิงระบบในประเทศ และรายชื่อธนาคารพาณิชย์ที่มีนัยต่อความเสี่ยงเชิงระบบในประเทศ ซึ่งมีรายชื่อธนาคารพาณิชย์ที่มีนัยต่อความเสี่ยงเชิงระบบในประเทศ ประจําปี 2560 ได้แก่ ธนาคารกรุงเทพ (BBL) ธนาคารกรุงไทย (KTB) ธนาคารกรุงศรีอยุธยา (BAY) ธนาคารกสิกรไทย (KBANK) และธนาคารไทยพาณิชย์ (SCB) ซึ่งจะต้องปฏิบัติตามมาตรการกํากับดูแลด้านเงินกองทุนและมาตรการกํากับดูแลอื่นให้เป็นตามหลักสากลมากขึ้นว่า ทั้ง 5 ธนาคารดังกล่าวของไทยมีความมั่นคงมาก ซึ่งสิ่งที่ธนาคารแห่งประเทศไทยดําเนินการดังกล่าวเพื่อให้สอดคล้องและเป็นตามมาตรฐานสากลมากยิ่งขึ้นเท่านั้น โดยประเทศอื่นก็มีการประกาศในลักษณะนี้เช่นกัน เพราะฉะนั้นประชาชนอย่าได้วิตกกังวลจนเกินไป ยืนยันทั้ง 5 ธนาคารดังกล่าวไม่มีความเสี่ยงสูง และมีความเข้มแข็ง มั่นคง และมีเงินสํารองจํานวนมากกว่าเกณฑ์ที่กําหนด
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่  3/2561
วันพฤหัสบดีที่ 26 เมษายน 2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่  3/2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่  3/2561
​วันนี้ (วันที่ 26 เมษายน 2561) เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ
และประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธาน
ในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรอง
เกษะโกมล บ้านเกษะโกมล
​การประชุมในวันนี้ คณะกรรมการฯ ได้พิจารณาเรื่อง การส่งเสริมคุณธรรมและจริยธรรม
ในสังคมไทย ซึ่งได้มีการอภิปรายกันอย่างกว้างขวางในปัญหาที่เกิดขึ้นในสังคม โดยเห็นว่าปัจจุบันปัญหาเกี่ยวกับจิตสํานึกในการรับผิดชอบต่อสังคมของคนไทยหรือที่เรียกว่าคุณธรรมประจําใจของคนในสังคม
เริ่มเสื่อมถอยลงไป เป็นสาเหตุหนึ่งที่ก่อให้เกิดปัญหาการทุจริตและประพฤติมิชอบในวงราชการ การขาดวินัยของคนในสังคม อาชญากรรม ปัญหาหนี้สิน การไม่เคารพกฎหมายและกฎจราจร และปัญหาสังคมอื่น ๆ
ซึ่งที่ประชุมได้มีการหารือแนวทางในการแก้ไขปัญหา โดยเห็นว่าการปลูกจิตสํานึกและสร้างคุณธรรมประจําใจควรเริ่มตั้งแต่ในวัยเด็กเพื่อจะได้ส่งผลดีต่อสังคมในระยะยาวสืบต่อไป
รัฐบาลไทย-ข่าวทำเนียบรัฐบาล-ปลัด สุขุม เตือนผู้ปกครองระวังเด็กจมน้ำช่วงปิดเทอม
วันพฤหัสบดีที่ 4 ตุลาคม 2561
ปลัด สุขุม เตือนผู้ปกครองระวังเด็กจมน้ําช่วงปิดเทอม
ปลัดกระทรวงสาธารณสุข ให้สํานักงานสาธารณสุขจังหวัด ให้ความรู้ประชาชน ผู้ปกครองป้องกันบุตรหลานจมน้ําช่วงปิดเทอม ซึ่งพบการเสียชีวิตสูงรองจากช่วงปิดเทอมภาคฤดูร้อน รอบ 10 ปีที่ผ่านมา เฉพาะเดือนตุลาคม มีเด็กอายุต่ํากว่า 15 ปี เสียชีวิตเฉลี่ยวันละ 3 คน
ปลัดกระทรวงสาธารณสุข ให้สํานักงานสาธารณสุขจังหวัด ให้ความรู้ประชาชน ผู้ปกครองป้องกันบุตรหลานจมน้ําช่วงปิดเทอม ซึ่งพบการเสียชีวิตสูงรองจากช่วงปิดเทอมภาคฤดูร้อน รอบ 10 ปีที่ผ่านมา เฉพาะเดือนตุลาคม มีเด็กอายุต่ํากว่า 15 ปี เสียชีวิตเฉลี่ยวันละ 3 คน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า การจมน้ํายังคงเป็นสาเหตุการเสียชีวิตของเด็กไทยอายุต่ํากว่า 15 ปี ในรอบ 10 ปีตั้งแต่ พ.ศ.2551 – 2560 มีรายงานเสียชีวิตรวม 9,574 คน เฉลี่ยปีละ 957 คน โดยเฉพาะเดือนตุลาคมเป็นช่วงปิดเทอม พบว่ามีเด็กอายุต่ํากว่า 15 ปีเสียชีวิตการจมน้ําเฉลี่ยวันละ 3 คน สูงรองจากช่วงปิดเทอมใหญ่ภาคฤดูร้อน (เดือนมีนาคม – พฤษภาคม) โดยเดือนตุลาคมปี 2560 มีเด็กเสียชีวิต 75 คน กลุ่มอายุ 5 – 9 ปีเสียชีวิตมากที่สุด ได้ให้สํานักงานสาธารณสุขจังหวัดเร่งให้ความรู้ประชาชน ผู้ปกครอง ผ่านสื่อต่าง ๆ ในท้องถิ่น เพื่อป้องกันเด็กจมน้ําเสียชีวิต
นายแพทย์สุขุมกล่าวต่อว่า การจมน้ําส่วนใหญ่เกิดจากการไปเล่นน้ําตามแหล่งน้ําสาธารณะมากที่สุด ได้แก่ คลองส่งน้ํา คลองชลประทาน อ่างเก็บน้ํา โดยเกือบทั้งหมดไม่มีอุปกรณ์ช่วยลอยตัวขณะเกิดเหตุ ที่น่าสังเกตคือ เด็กที่เสียชีวิตร้อยละ 12.5 ว่ายน้ําเป็น และคุ้นเคยกับแหล่งน้ําที่ไปเล่น แต่ไม่ทราบสภาพใต้น้ําที่เปลี่ยนแปลงไปจากฝนตกหนักในช่วงนี้ ที่ทําให้น้ํามีความเชี่ยว กระแสน้ําแรง และมีความลึกมาก รวมทั้งเด็กบางคนไม่ได้ตั้งใจไปเล่นน้ํา แต่พลัดตกน้ําจากการเดินหรือยืนใกล้ขอบบ่อ หรือไปกับผู้ใหญ่ที่ออกหาปลาแล้วปล่อยเด็กเล่นน้ํากันเองตามลําพัง
ขอแนะนําผู้ปกครอง ต้องสอนเด็กให้รู้จักแหล่งน้ําเสี่ยงและอันตรายที่อาจเกิดขึ้น ที่สําคัญคือจะต้องสอนให้เด็กมีทักษะการเอาชีวิตรอดและวิธีการช่วยเหลือคนตกน้ํา/จมน้ําที่ถูกต้องไม่ลงไปช่วยคนจมน้ําด้วยตนเอง ให้ “ตะโกน” เรียกผู้ใหญ่มาช่วย “โยน” อุปกรณ์ที่อยู่ใกล้ตัวเพื่อช่วยคนตกน้ําเกาะจับพยุงตัวเช่น เชือก ถังแกลลอนพลาสติกเปล่าหรือวัสดุที่ลอยน้ําได้ โดยโยนครั้งละหลายๆ ชิ้น“ยื่น” อุปกรณ์ที่อยู่ใกล้ตัวให้คนตกน้ําจับ เช่น ไม้ เสื้อ ผ้าขาวม้า ให้คนตกน้ําจับและดึงขึ้นมาจากน้ํา และโทรแจ้งทีมแพทย์กู้ชีพ 1669 ส่วนชุมชนควรสํารวจแหล่งน้ําเสี่ยง และติดป้ายเตือน พร้อมติดตั้งอุปกรณ์การช่วยคนตกน้ําที่หาได้ง่ายในชุมชน
***************************** 4 ตุลาคม 2561